പുകച്ചുപുറത്തുചാടിച്ചത് സംഘപരിവാര് എന്ന് ജനം ടിവി സ്ഥാപകന് തിരുവനന്തപുരം ആര്എസ്എസിന്റെ ഒത്താശയോടെ ഒരുസംഘം തന്നെ ഭീഷണിപ്പെടുത്തി ജനം ടിവിയില്നിന്ന് പുറത്താക്കിയെന്ന് സ്ഥാപകന് പി കെ വിശ്വരൂപന്. ഫെബ്രുവരി 19നു നടന്ന ബോര്ഡ് യോഗത്തിനുമുമ്ബേ ഗൂഢാലോചന നടന്നു. ഇതിനെക്കുറിച്ചടക്കം സമൂഹമാധ്യമത്തില് പ്രചരിക്കുന്ന കുറിപ്പില് വിശ്വരൂപന് വിശദമാക്കി. നിക്ഷേപം പിന്വലിക്കാന് ഓഹരിയുടമകള് സമീപിക്കുന്നതിനാലാണ് കുറിപ്പെന്നും അദ്ദേഹം വിശദീകരിക്കുന്നു. എംഡിയും ഡയറക്ടര്മാരും ഭീഷണിപ്പെടുത്തി. രാജിവയ്ക്കണമെന്ന് ആവശ്യപ്പെട്ടു. രാജിക്കത്തും അവര് തയ്യാറാക്കി. രാജിവച്ചില്ലെങ്കില് വലിയ പ്രശ്നമുണ്ടാകും, ജീവിക്കാന് സമ്മതിക്കില്ല, കുടുംബം കുളംതോണ്ടും എന്നായിരുന്നു ഭീഷണി. ആര്എസ്എസ് നേതൃത്വവുമായും മറ്റ് ഡയറക്ടര്മാരുമായും ആലോചിച്ച് വേണ്ടതുചെയ്യാമെന്ന് താന് പറഞ്ഞു. എന്നാല്, ആര്എസ്എസാണ് പിന്നിലെന്ന് പിന്നീട് മനസ്സിലായി. അടുത്ത യോഗത്തില് താന് രാജിസമര്പ്പിച്ചു. പുതിയ ഭരണകര്ത്താക്കള് ദുഷ്പ്രചാരണംനടത്തുന്നുണ്ട്. 50 ശതമാനത്തിലധികം ഓഹരി സമാഹരണം താന് നേരിട്ടാണ് നടത്തിയത്. 2002 മുതലുള്ള അധ്വാനമാണ് ഇതിനു പിന്നില്. വിശ്വരൂപന് പറയുന്നു.